La Liga. Ispaniya Kubogidan chiqib ketgan “Real” Valensiyada yirik g‘alabaga erishdi. Krishtianu 2 ta gol urdi

Futbol bo‘yicha Ispaniya La Ligasining 21-turida Madridning “Real” klubi yirik g‘alabaga erishdi.

Amaldagi chempionlar markaziy o‘yinda “Valensiya” mehmoni bo‘lib, 4:1 hisobida zafar quchdi. Birinchi bo‘limning o‘zida bosh hakam valensiyaliklar darvozasiga 2 ta penalti tayin qildi va har ikkisidan ham Krishtianu Ronaldu unumli foydalanishga erishdi.
Hafta avvalida “Real” Ispaniya Kubogining chorak finalida “Leganes”dan mag‘lub bo‘lib, qatorasiga to‘rtinchi bor finalga chiqish imkoniyatidan mosuvo bo‘lgandi. “Valensiya” bilan “Santyago Bernabeu”da kechgan birinchi o‘yinda ham Zidan jamoasi g‘olib chiqa olmagandi — 2:2.

Shu tariqa “Real” raqibiga 3 ochko yaqinlashib oldi. “Leganes”ga qarshi qoldirilgan o‘yinda ham Madrid yetakchisi zafar qucha olsa, ochkolar farqi faqatgina 1 tani tashkil qilishi mumkin.
Ispaniya La Ligasi
 21-tur uchrashuvlari
 26-yanvar, juma
Gollar: Arits Aduris, 50 (1:0). Kike, 73 (1:1).
27-yanvar, shanba
Gollar: Adrian, 19 (1:0). Florin Andone, 45 (2:0). Ivi, 80 (2:1). Ivi, 84 (2:2).
Chetlatish: Selso Borxes, 34 (D).
Gollar: Krishtianu Ronaldu, 16-pen (0:1). Krishtianu Ronaldu, 38-pen (0:2). Santi Mina, 59 (1:2). Marselo, 84 (1:3). Toni Kroos, 89 (1:4).
Chetlatish: Chori Kastro, 78 (M).
Gollar: Viktor Ruis, 5 (1:0). Pablo Fornals, 17 (2:0). Karlos Bakka, 20 (3:0). Diyego Lyorente, 24 (3:1).Samuel Kastilyexo, 34 (4:1). Villian, 58 (4:2).
28-yanvar, yakshanba
“Leganes” — “Espanyol”
“Atletiko” — “Las-Palmas”
“Sevilya” — “Xetafe”
“Barselona” — “Alaves”
29-yanvar, dushanba
“Selta” — “Betis”